Um var að ræða eitt mesta áfall sem bandaríski flotinn hefur orðið fyrir en var lengi hálfgert feimnismál . Í seinni heimsstyrjöldinni var Indianapolis á sífelldum þönum um Kyrrahafið . Þrátt fyrir skemmdirnar náði Indianapolis að sigla fyrir eigin vélarafli yfir allt Kyrrahafið og til San Francisco þar sem viðgerðir fóru fram . Eyjan er í 2.400 kílómetra fjarlægð frá meginlandi Japans . Ástæðan fyrir hinum mikla flýti var tvíþætt . Strax og ljóst var að kjarnorkusprengjan virkaði - sem menn höfðu satt að segja alls ekki verið vissir um - þá voru send tvö skeyti frá Nýju Mexíkó , hvort í sína áttina . Annað fór í austur yfir hálfan hnöttinn og til Potsdam í Þýskalandi þar sem Harry Truman Bandaríkjaforseti var að hefja ráðstefnu með Jósef Stalín Sovétleiðtoga og Winston Churchill forsætisráðherra Breta um hvernig skyldi sigrast á Japan og svo haga málum bæði í Evrópu og Asíu þegar stríðinu lyki . Og nú þegar ljóst var að nýja vopnið virkaði lagði Indianapolis sem sé úr höfn og brunaði út á Kyrrahaf og kom , sem fyrr segir , til Tinian þann 26. júlí . Þar var kjarnorkusprengjan flutt í land , sett saman af færustu vísindamönnum og kölluð Little Boy . Rúmum 10 dögum síðar , þann 6. ágúst 1945 , var Little Boy komið fyrir í B - 29 vélinni Enola Gay sem síðan flaug er leið lá til japönsku borgarinnar Hírósjíma og sprengdi þar sprengjuna . En þegar Paul W. Tibbets flugstjóri Enolu Gay sleppti eldi sínum yfir Hírósjíma var USS Indianapolis þegar á hafsbotni . Skipið hafði haldið beint frá Tinian til Gvam , þar sem nokkur hluti áhafnar fór í land en aðrir komu í staðinn . Tvö tundurskeyti kafbátsins hittu mark sitt og beitiskipið tók þegar að sökkva . Skuturinn reis upp úr sjónum og skipið beinlínis stakkst á kaf á aðeins 12 mínútum niður á 5,5 kílómetra dýpi . Engin leit hófst af þeirri einföldu ástæðu að sólarhringum saman gerði enginn sér grein fyrir því að eitthvað hefði komið fyrir . Þetta er ekki rétt , nema að því leyti að sendiförin til Tinian olli því að Indianapolis hafði ekki enn verið formlega knýtt við neina sérstaka flotadeild og því var enginn að fylgjast sérstaklega með ferðum þess . En ástæðan var því sem nú gerðist var þó fyrst og fremst vanhæfni og misskilningur . Þrátt fyrir að Indianapolis sykki á aðeins 12 mínútum náði loftskeytamaður skipsins þó að koma frá sér neyðarskeyti . Hann áleit að ef eitthvað hefði komið fyrir svo stórt skip sem þetta þunga beitiskip hlyti eitthvað að hafa af því frést . Það var hins vegar ekki fyrr en laust fyrir hádegi 3. ágúst sem flugliðar um borð í bandarískri sjóflugvél komu af tilviljun auga á fjölda skipbrotsmanna á reki í hafinu . Ofskynjanir gripu marga og til dæmis fóru sumir að trúa því að Indianapolis hefði ekki sokkið heldur maraði rétt undir yfirborðinu og því væri hægt að kafa þangað niður og fá sér hreint vatn að drekka úr krönum . Margir dóu því beinlínis eftir að hafa drukkið ókjör af brimsöltum sjónum . Og svo réðust hákarlar á fjölmarga . Mynd : Emily Huffman 317 af rúmlega 1.100 manna áhöfn var að lokum bjargað . Margir telja að það hafi verið afar óeðlilegt og ástæðurnar hafi verið tvær : Annars vegar hafi flotaforinginn sem réði þessu átt óuppgerðar persónulegar sakir við McVay en hins vegar hafi flotinn viljað breiða yfir eigin mistök . Refsing McVays var ekki hörð . Hann var ávíttur en svo seinna hækkaður í tign upp í aðstoðarflotaforingja . Árið 1968 skaut McVay sig á heimili sínu . Hann hafði lengi glímt við þunglyndi sem versnaði eftir að kona hans dó úr krabbameinni . Í lófa hans fannst lítill tindáti sem hann hafði átt síðan hann var strákur . Hér eru Japanir að búa sig undir að sökkva bátnum 1946 eftir að Bandaríkjamennn ákváðu að öllum stríðstólum Japana skyldi eytt . Og enn halda I - 58 og Indianapolis áfram að fylgjast að . Þetta er einhvers konar varahlutakassiúr USS Indianapolis . Hér má svo sjá þann hluta úr kvikmynd Steven Spielbergs , Jaws , þar sem í ljós kemur af hverju gamli sjóarinn ( leikinn af Robert Shaw ) hatar hákarla : Þegar Austurríkiskeisarinn Jósef II tók að sér kynlífsfræðslu fyrir Maríu Antonettu systur sína og Loðvík XVI eiginmann hennar 21. janúar 2020 „ Siðferðilegt drep “ Ein öld er liðin frá því að úrslit réðust í borgarastyrjöldinni í Rússlandi , einum örlagaríkasta viðburði 20. aldar . Alexander Koltsjak virtist á tímabili þess albúinn að sigrast á kommúnistastjórn Leníns en það fór á annan veg og örlög Koltsjaks urðu hörmuleg . 19. janúar 2020 Í dag var mesta fárviðri í Reykjavík fyrir 78 árum Ofsaveður sem skall á suðvesturlandi 15. janúar 1942 var í Reykjavík á við þriðja stigs fellibyl . 15. janúar 2020 Í dag ákærði Émile Zola franska ríkið í Dreyfus-málinu Þann 13. janúar 1898 birti franska blaðið L'Aurore á forsíðu opið bréf til forseta Frakklands þar rithöfundurinn Zola fordæmdi málsmeðferð þá sem herforinginn Alfred Dreyfus hafði sætt eftir að hafa verið ákærður fyrir njósnir fyrir Þjóðverja .